Прессъобщение 	

В Деня на Дунав Община Турну Мъгуреле в партньорство с Община Никопол провежда обучителен семинар на тема „По-чист Дунав в региона Турну Мъгуреле-Никопол”

В Деня на река Дунав – 29 юни 2015г. - Община Турну Мъгуреле, в партньорство с Община Никопол, ще проведе обучителен семинар на тема „По-чист Дунав в региона Турну Мъгуреле- Никопол”. Събитието е част от дейностите по проект „Предотвратяване на риска от наводнения от река Дунав при Никопол и Турну Мъгуреле - предпоставка за опазване на околната среда в трансграничния регион“. Проектът е съфинансиран чрез Програмата за Трансгранично Сътрудничество Румъния-България 2007-2013, а реализацията му  ще доведе до повишаване на техническия и стратегически капацитет на органите на местната власт за съвместно управление на стратегии за превенция на наводнения, повишаване на информираността относно опазване на околната среда и защита на местното население от наводнения. 
В обучителния семинар ще вземат участие около 50 служители на местните администрации на двете общини, както и представители на местните служби за защита на населението от бедствия, неправителствени организации, работещи за защита на околната среда, граждани и други заинтересовани страни.

С цел осигуряване на максимална публичност и прозрачност, както и комуникиране на постигнатия напредък на дейностите, на 03.07.2015г. от 14.00ч. в Голямата зала на Община Никопол  ще се проведе и втора пресконференция по проекта.  

Общият бюджет на проекта е 4 850 856 евро, от които 84,82% са осигурени от ЕФРР, 13% от румънският и българският държавен бюджет и 2,18% от собствен принос на бенефициентите. Крайният срок за изпълнение на проекта е 31.12.2015 г. 

Заповядайте!
Ще бъде представена допълнителна информация
и ще отговорим на вашите въпроси.

ОБЩИНА НИКОПОЛ

www.cbcromaniabulgaria.eu
Инвестираме във вашето бъдеще!
Програмата за Трансгранично  Сътрудничество Румъния-България 2007-2013 е съфинансирана от Европейския  съюз чрез Европейския  фонд за Регионално развитие